Labdien, godātie kolēģi! Sākam 2021. gada 7. aprīļa otro attālināto ārkārtas sēdi. Darba kārtībā - likumprojekta izskatīšana. Likumprojekts “Grozījumi Covid-19 infekcijas izplatības seku pārvarēšanas likumā”, pirmais lasījums. Budžeta un finanšu (nodokļu) komisijas vārdā - deputāts Mārtiņš Šteins. Lūdzu!
Labvakar, cienījamā sēdes vadītājas kundze! Cienījamā Saeimas priekšsēdētāja! Godātie kolēģi! Sēdes skatītāji un klausītāji! Šodien Budžeta un finanšu (nodokļu) komisijā izskatījām likumprojektu “Grozījumi Covid-19 infekcijas izplatības seku pārvarēšanas likumā”, kura mērķis ir sniegt vienreizēju atbalstu bērniem, kuri atrodas bērnu aprūpes iestādē, sociālās korekcijas izglītības iestādē un ieslodzījuma vietā no 2021. gada 1. marta līdz brīdim... kamēr visā valstī ir izsludināta ārkārtējā situācija sakarā ar Covid-19 izplatību. Atbalsts paredzēts 500 eiro apmērā. situācija sakarā ar Covid-19 izplatību. Atbalsts paredzēts 500 eiro apmērā. Komisijas vārdā lūdzu atzīt likumprojektu par steidzamu.
Lūdzu zvanu! Lūdzu, balsosim par likumprojekta “Grozījumi Covid-19 infekcijas izplatības seku pārvarēšanas likumā”, kas izskatāms pirmajā lasījumā, atzīšanu par steidzamu! Lūdzu, balsosim! Par - 74, pret un atturas - nav. Likumprojekts ir atzīts par steidzamu. Lūdzu noteikt...
Paldies. Komisijas vārdā lūdzu atbalstīt likumprojektu pirmajā lasījumā.
Lūdzu zvanu! Balsosim par likumprojektu “Grozījumi Covid-19 infekcijas izplatības seku pārvarēšanas likumā” pirmajā lasījumā! Lūdzu, balsosim! Par - 75, pret un atturas - nav. Likumprojekts pirmajā lasījumā ir atbalstīts. Lūdzu noteikt datumu izskatīšanai otrajā lasījumā.
Cienījamā sēdes vadītāja, mēs komisijā... Sēdes vadītāja, mēs komisijā nolēmām izskatīt šo likumprojektu... bez izskatīšanas komisijā... otrajā lasījumā. Komisijas vairākums to atbalstīja, arī uzklausot Juridisko biroju un likumprojekta autorus, un, ja Saeima atbalstītu, tad... Lūdzam izskatīt šodien otrajā lasījumā bez atkārtotas izskatīšanas komisijā.
Paldies. Lūdzu aktivizēt sadaļu par procedūru. Vai deputātiem ir iebildumi pret šī likumprojekta izskatīšanu pirmajā lasījumā... otrajā, galīgajā, lasījumā šajā sēdē? Lūdzu pieteikties. Deputāti nav pieteikušies. Tādā gadījumā sākam izskatīt likumprojektu otrajā, galīgajā, lasījumā. Lūdzu!
Aicinu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojektu “Grozījumi Covid-19 infekcijas izplatības seku pārvarēšanas likumā” otrajā, galīgajā, lasījumā! Lūdzu, balsosim! Par - 80, pret - 1, atturas - nav. Likums pieņemts. Godātie kolēģi! Līdz ar to mēs esam izskatījuši 7. aprīļa otrās attālinātās ārkārtas sēdes darba kārtību. Vēl deputātu reģistrācija. Tā ir noslēgusies. Patlaban ir pulksten 17.32. Mēs turpināsim darbu pēc 15 minūtēm, tas ir, pulksten 17.40... vai 17.50, ar 25. marta darba kārtību. Otro 7. aprīļa sēdi slēdzu.